[{"text_idx": "#000000", "text": "Eesti meistriteks krooniti Aadusaar ja Ustal"}, {"text_idx": "#000002", "text": "Meestest sai pingelise vo\u0303itluse tagaja\u0308rjel ho\u0303bemedali enne viimast pa\u0308eva juhtinud Markus Varjun ning pronksi Kevin Christopher Jegers (mo\u0303lemad Niitva\u0308lja Golfiklubi), kes omas veel viimasel griinil vo\u0303imalust napsata ho\u0303be endale. Tulemused"}, {"text_idx": "#000004", "text": "Meeste viimasel pa\u0308evale la\u0308ks liidrina vastu Markus Varjun, kes avapa\u0308eval oli pu\u0308stitanud Rae golfiva\u0308ljaku uue rekordi 64 lo\u0308o\u0308giga, mis on ka uueks Eesti meistrivo\u0303istluste u\u0308he pa\u0308eva rekordiks meeste klassis. Tema edu, la\u0308hima ja\u0308litaja Sander Aadusaare ees, oli turvalisena tunduv viis lo\u0308o\u0308ki. Markus alustas viimast pa\u0308eva kahe birdiega, kuid Aadusaar vastas teisel ja kolmandal rajal samuti birdiedega, neist teine su\u0308ndis chip in abil. Aadusaar keeras radadel 7-9 vinti veel peale ja tegi kolm birdiet ja\u0308rjest ja kuna Varjun eksis 8-9 rada bogeydega oligi poolel maal viik majas. Aadusaare birdie 13ndal rajal viis ta esimest korda ette ning birdie viimasel rajal ta\u0308hendas koguskooriks viimasel pa\u0308eval 66 lo\u0308o\u0308ki, mis kindlustas talle kolmanda meistritiitli. Kahe esimese pa\u0308eva 69 ja 71 lo\u0308o\u0308ki ta\u0308hendasid kogusummaks -10. Markus Varjun pidi aina enam hakkama seljataha vaatama, kuna Jegers la\u0308henes ohtlikult. Viimasel rajal omas Jegers oma birdie putil vo\u0303imalust viigistada lo\u0303ppskoor Varjuniga, mis ta\u0308hendanuks ho\u0303bemedalit talle, kuid Jegers eksis ning seega ja\u0308i ho\u0303bemedal seekord tiitlikaitsjale ning pronks Jegersile. Markus Varjuni lo\u0303pptulem -8 (64, 71, 73). Jegersil -7 (68, 74, 67). See oli kolmas kord Eesti MV ajaloos, kui medali saamiseks tuli ma\u0308ngida miinusma\u0308rgiga tulemust, kuid mitte kunagi nii suurt. Seni oli pronksiks maksimaalselt vaja olnud tulemust -2. Meistrivo\u0303istluste rekord -12 eelmisest aastast ja\u0308i sel korral u\u0308letamata."}, {"text_idx": "#000005", "text": "Naiste golf sai aga uue meistri. Koduva\u0308ljakul ma\u0308nginud Triin Marleen Ustal asus juhtima avapa\u0308evast peale ning lo\u0303petas kolmandal pa\u0308eval elus esimest korda alla par\u2019i va\u0308a\u0308rilise tulemusega. Kokku tulemus +8 (76, 78, 70), millest vaid kaks korda on suudetud Eesti MV ajaloos paremat lo\u0303ppskoori (+3) vo\u0303itja poolt na\u0308idata. Avapa\u0308eval liidrikohta jaganud Nicky Zoe Lautre sai oma esimese medali \u2013 ho\u0303beda lo\u0303ppskooriga +15 (76, 80, 75). Elizaveta Sofia Reemet vahetas eelmise aasta ho\u0303beda seekord pronksi vastu, numbritega 78, 81, 74 (kokku +17)."}, {"text_idx": "#000010", "text": "Tradehouse 20 000 eurone stipendium ootab kandideerima\nKivilat lahutas finaalpa\u0308evast u\u0308ks lo\u0308o\u0308k"}]